1. **Tas Kungs zina (Psalmi 139).**
	* Dāvids apzinās, ka visa viņa dzīve Dieva priekšā ir caurspīdīga (Ps.139:2-3). Dievs viņu pazina jau pirms piedzimšanas, jo Dievs bija tas, kas lika viņam augt mātes miesās (Ps.139:13-16).
	* Viņš var satikt Dievu, lai kur viņš dotos, jo Dievs ir visur. Ja es kāptu debesīs, Tu tur Esi, ja es nokāptu ellē (Šeol), Tu Esi arī tur, ja man būtu rītausmas spārni, un es nolaistos jūras malā, tad arī tur mani vadītu Tava roka un Tava labā roka mani turētu (Ps.139, 7-10).
	* Nav tādas tumšas vietas, kur varētu apslēpties no Dieva klātbūtnes (Ps.139:11-12). Dāvids nemēģina bēgt. Viņš grib un vēlas, lai Dievs viņu izmeklē un lūko vai es neesmu uz ļauna ceļa un vadi mani pa mūžības ceļu, pa ceļu, kas Dievam ir tīkama (Ps.139:17-23).
	* Viņš zina, ka, tikai Dievs var vadīt taisnos ceļos (Ps.139:24). Vai tāds ir jūsu piedzīvojums ar Dievu?
2. **Tas Kungs rūpējas (Psalms 121).**
	* Nav svarīgi, cik izmisuma pilna tava situācija, Dievs tevi dzird (Ps.130:1-2). Kad mēs saucam, Viņš nepamet, bet darbojas mūsu labā (Ps.9:11). Katram, kas meklē Kungu, ir cerība (Ps.16:8).
	* 121. psalmā mēs atrodam aprakstu par mūsu Kungu. Viņš ir mūsu Palīgs, Sargs un Aizbildnis:
		+ Viņš neļaus mums paslīdēt uz dzīves ceļa (3. p.).
		+ Viņš mūs pastāvīgi sargā (4. p.)
		+ Viņš mums sniedz fizisku un garīgu atbalstu (5.-6. p.).
		+ Viņš vienmēr vēlas mūs vadīt un aizstāvēt (7. p.).
		+ Viņš mūs pasargās mūžīgi (8. p.).
	* Kur mēs vēršamies pēc palīdzības grūtībās? Pie kalniem? Pie ekonomiskās varas? Pie politiskās varas? Pie savas ģimenes un draugiem? (Ps.121:1).
	* Lai gan tās var būt noderīgas, tās visas var mūs arī pievilt. Ir tikai Viens, kas nekad nepadodas: "Mana palīdzība nāk no Tā Kunga, kas radījis debesis un zemi." (Ps.121:2).
3. **Tas Kungs aizstāv (Psalms 17).**
	* Pārliecināts par dzīvi, kas atbilst tam, ko Dievs no viņa sagaida, Dāvids lūdz Dievu, lai Viņš būtu viņa Aizstāvis (Ps.17:1-5).
	* Psalmists izmanto metaforu par putniem, lai pastāstītu, kā Dievs mūs aizstāv: "Viņš tevi sedz ar Saviem spārniem, un zem Viņa spārniem tu esi paglābts" (Ps.91:4). Viņš izmanto arī militāru valodu, lai pastāstītu par Kunga aktīvo aizsardzību: "Viņš ir tavs vairogs un bruņas" (Ps.91:4).
	* Vēl ir citas metaforas, "patvērums", "ēna", "pils", "labā roka", "acuraugs" (Ps.91:1-2; 17:7-8). Tās visas runā par aizsardzību, patvērumu un drošību.
	* Protams, mums ir Kungs, kas mūs aizstāv visās nelaimēs. Vērsīsimies pie Viņa. Meklēsim patvērumu Viņa ēnā.
4. **Tas Kungs atbrīvo (Psalms 114).**
	* 114. psalmā īsi un poētiski aprakstīts, kā Dievs izlīdzināja grūtības, lai Viņa tauta varētu sasniegt Apsolīto zemi: Jūra [Sarkanā] ieraudzīja Dievu un bēga (3.a p.). Jordānas upe pagrieza atpakaļ savu straumi (3.b). Kalni un pakalni lēkāja (4. p.).
	* Kā Radītājs, Dievs izmantoja Savu varu pār dabu, un atbrīvoja Savu tautu. Vai Viņš nedarīs to pašu arī šodien ar mums?
	* Pāvils saka, kā tas notika, lai mums būtu piemērs (1.Ko 10:1-6). Tāpat kā viņi, arī mēs esam brīnumainā veidā atbrīvoti no grēka, un mūsu ceļš uz debesu Kanaānu ir pilns briesmām (kalni un pakalni). Bet Tā Kunga priekšā "zeme dreb" (Ps.114:7).
5. **Tas Kungs dzird un glābj.**
	* Lai gan svētnīca (Templis) atradās uz Ciānas kalna (Jeruzalemē), izraēliešiem bija skaidrs, ka Dievs tur fiziski nedzīvoja. Dievs mājo augstībā, "patiesajā teltī, ko Tas Kungs ir uzcēlis, nevis cilvēks, " (Ebr.8:2), bet no turienes Viņš dzird un glābj (Ps.20:2; 3:4; 1.Ķēn.8:30).
	* Tāpēc mēs varam droši vērsties pie Viņa ar pārliecību, ka tiksim uzklausīti (Ebr.4:16).
	* Bet ko Viņš var darīt no Savas svētnīcas? Dāvina glābšanu (Ps.14:7); Pasargā mūs no ļauna (Ps.27:5); Nodrošina mūsu vajadzības (Ps.36:8); Aizstāv neaizsargātos (Ps.68:5); Stiprina mūs (Ps.68:35).
	* Kad cilvēki uztur pareizas attiecības ar Dievu, nožēlojot grēkus un pieņemot Viņa žēlastību un piedošanu, viņi var atsaukties uz Dieva garantēto atbrīvošanu. Svētnīcas kalpošana norādīja uz mūsu atpestīšanu glābšanu, kas atrodama Kristū Jēzū.